Skömmu fyrir jól fékk Bókasafn Snæfellsbæjar góða gjöf þegar því var afhent til eignar tvö bindi af Sjómannadagsblaði Snæfellsbæjar frá upphafi . Það var Pétur Steinar Jóhannsson ritstjóri Sjómannadagsblaðsins sem afhenti gjöfina . Að sögn Péturs er tilefnið það að á þessu ári eru liðin 20 ár frá því að fyrsta blaðið var gefið út . Fyrra bindið hefur að geyma blöð frá árinu 1987 til 1999 og í hinu síðara eru blöðin frá árinu 2000 til 2005 . Bindin eru í fallegu bandi og er verkið unnið af Páli Halldórssyni fv. þyrluflugmanni . Í blöðunum er ýmiss fróðleikur um sjómennsku , fiskvinnslu og fleira í Snæfellsbæ og nágrannasveitarfélögum á Snæfellsnesi . Það var Fríða Sveinsdóttir bókasafnsvörður sem veitti gjöfinni viðtöku og þakkaði hún fyrir hönd Bókasafnsins .